Tazemmurt5d aseklu agejdan s ubaɣur-is ameqqran, yettak-d zzit uzemmur yellan d ddwa n waṭaṣ n waṭṭanen, ssemrasent deg usewwi, setten yis iniɣman, ssexdamen-t ula deg lxedma n kra n yisufar n ccbaḥa am lekḥul. Agemmer n lɣella n uzemmur deg taddart n At Ɛisa Uyeḥya yettili-d yal aseggas sɣur tilawin, xeddment tiwizi gar-asent, irgazen farrsen i wakken ad yishil ulqaḍ n uzemmur, tilawin ttelqaḍent di lqaɛa yerna aṭaṣ deg-sent tt-alint ɣef tzemmurt ladɣa mbaɛd mi tefra lgerra imi ddeq-s n tlawin irgazen-nsent di lɣerba neɣ ǧǧlent, ttenkarent-d tanezzayt i wakken ad heggint tagella ara awin-t yid-sent. Ɣef tamert tis 9 immi yebda yettekkes wegris di lqaɛa, ad ruḥent s azemmur, ttaǧant yiwet n tmeṭṭut deg uxxam, ad tɛas arrac imecṭaḥ, yerna ad teqdec deg uxxam. Llant twaculin i yesɛan tizemrin daxel n taddart, llant twaculin ur nesɛi ara, ɣef waya ttawin-d amenṣef ɣer twaculin n tudrin 1Mohand Ouamar Ousalem kabylie: “Economie contemporaine dans l’ecyclopidie berbère, vol XXXVI,” p4042, 4046.